**Gamlebyen Rotaryklubb – Nyhetsbrev  
28. november 2020**

Kjære Rotaryvenner

Ikke så mange nyheter denne gangen, men viktige like fullt!

Koronaen herjer fortsatt med oss, og vi har hatt storfint besøk i klubben.

**Møtene i desember er kansellert**

Dette kom kanskje ikke som noen stor overraskelse, men på styremøte mandag 23.nov besluttet vi å kansellere alle møtene våre i desember. Selv om det fortsatt er mulig å tolke seg både inn og ut av gjeldende restriksjoner, så mener vi at det ville være direkte umusikalsk å ikke gjøre vår del av den store samfunnsdugnaden som nå er satt i gang. Målsettingen er jo at smittetallene må komme så langt ned at vi kan ha håp om en relativt normal julefeiring sammen med våre nærmeste.

Styret vil rett over nyttår ta beslutning om hvordan vi skal forholde oss fra januar av.  
Og om vi skulle være så heldige at restriksjonene åpner for samlinger igjen så har vi et program klart allerede fra onsdag 6.jan.

**Guvernørbesøk onsdag 25.november**

Lutefiskaftenen og det ordinære guvernørbesøket måtte kanselleres pga. Kovid.  
For likevel å gi guvernøren vår, Ine Barli, litt nærkontakt med klubben vår, så  
inviterte styret til et «mini»-guvernørmøte onsdag 25.nov

Det ble et meget hyggelig møte! Både Ine Barli, Guvernøren vår, og Finn-Olaf Berg, AG, er mennesker det er lett å kommunisere med, og vi fikk god anledning til å presentere oss og hva vi holder på med.

Guvernøren vår fikk også god anledning til å presentere sine tanker, og om Rotary-livet sett fra distriktsnivået.

Referatet fra møtet og Guvernørens presentasjon følger vedlagt.

Vi håper dere kan ta dere tid til å lese begge – som en liten erstatning og trøst for at det ikke ble noe av et «stor»-møtet med Guvernøren (eller noen lutefiskaften, for den saks skyld!!!)

**Kunstlotteriet**

Guvernøren foretok trekningen, og vinneren ble . . .

***Arild Heie***

Gratulerer!

Lotteriet innbrakte hele kr 2700,- til Poliosaken.

**Adventstid**

Første søndag i advent er allerede rett rundt hjørnet/her (avhengig av når dere leser mailen!)  
Vi er inne i en ganske spesiell førjulstid.  
Det som gjelder nå er å ta vare på dere selv og alle rundt dere

Og så kan vi forhåpentligvis gå en trygg og hyggelig jul i møte

De varmeste hilsener og for Styret

Bernt